Οι μεγάλες οικογένειες (ταινία)

Οι μεγάλες οικογένειες () είναι Γαλλική δραματική ταινία του 1958 σε σκηνοθεσία Ντενί ντε λα Πατελιέρ. Το σενάριο των Πατελιέρ και Μισέλ Οντιάρ αποτελεί διασκευή του ομότιτλου μυθιστορήματος του Μωρίς Ντρυόν που εκδόθηκε το 1948. Πρωταγωνιστούν οι Ζαν Γκαμπέν, Πιερ Μπρασέ, Μπερνάρ Μπλιέ και Ζαν Ντεσαγί.

 Πλοκή 
Ο Νοέλ Σαντλέρ, πατριάρχης μιας οικογένειας της ανώτερης μεσαίας τάξης, διευθύνει μια οικονομική αυτοκρατορία με αυταρχικό τρόπο, οι δραστηριότητες της οποίας εκτείνονται από τον τραπεζικό και τον χρηματοοικονομικό τομέα έως τον κόσμο του Τύπου, συμπεριλαμβανομένης και της ζάχαρης. Ο μονάκριβος γιος του Φρανσουά θεωρεί αρχαϊκές τις μεθόδους του πατέρα του και, εκμεταλλευόμενος την απουσία του πατέρα του σε ένα ταξίδι, αναλαμβάνει μεταρρυθμίσεις στην εφημερίδα.

Στην επιστροφή του, ο Νοέλ Σαντλέρ κρίνει αυστηρά τις αλλαγές που έγιναν και αποφασίζει να δώσει ένα μάθημα στον γιο του. Μετά από μια σκληρή αντιπαράθεση, ο Νοέλ αποφασίζει να εμπιστευτεί στον γιο του, Φρανσουά τη διαχείριση της εταιρείας ζάχαρης. Τρομερά κακοπροετοιμασμένος, ο τελευταίος βρίσκεται σε δύσκολη θέση με επιτακτική ανάγκη για χρήματα. Στη συνέχεια στρέφεται στον ξάδερφό του Μομπλάν, ο πατέρας του αρνήθηκε τη βοήθειά του. Ο Μομπλάν είναι πλούσιος, διεφθαρμένος, που πάντα ονειρευόταν να εκδικηθεί καταστρέφοντας τον Νοέλ Σαντλέρ. Εν τω μεταξύ διάφορες διακυμάνσεις στο χρηματιστήριο των μετοχών του Σαντλέρ, φέρνουν πανικό στον Φρανσουά και αυτοκτονεί. Απελιπισμένος ο Νοέλ από την απώλεια του γιου του, αναλαμβάνει ξανά τα ηνία της επιχείρησης και με την βοήθεια του Μομπλάν ξανακερδίζει όσα έχασε και βγαίνει νικητής, ελπίζοντας ότι ο μόλις τριών ετών εγγονός του θα είναι εκείνος που θα συνεχίσει την δυναστεία του Σαντλέρ.

 Διανομή ρόλων 
Ζαν Γκαμπέν - Νοέλ Σαντλέρ
Πιερ Μπρασέ -Λυσιέν Μομπλάν
Μπερνάρ Μπλιέ - Σιμόν Λασάμ
Ζαν Ντεσαγί - Φρανσουά Σαντλέρ
Φρανσουάζ Κριστοφί - Ζακλίν Σαντλέρ
Λουί Σενιέ - Ραούλ Λερόι
Ανί Ντεκά - Αντέλ Σαντλέρ

 Κυκλοφορία 
Η ταινία κυκλοφόρησε στις 19 Νοεμβρίου 1958 στην Γαλλία, ενώ στην Ελλάδα έκανε πρεμιέρα στις 6 Δεκεμβρίου 1959 στους κινηματογράφους Αστυ, Ελληνίς και Ιλύσια της Αθήνας. 

 Παραπομπές 


 Εξωτερικοί σύνδεσμοι 


Κατηγορία:Ταινίες του 1958
Κατηγορία:Γαλλικές ταινίες της δεκαετίας 1950
Κατηγορία:Γαλλόφωνες ταινίες
Κατηγορία:Γαλλικές ασπρόμαυρες ταινίες
Κατηγορία:Ταινίες γυρισμένες στη Γαλλία
Κατηγορία:Ταινίες βασισμένες σε γαλλικά μυθιστορήματα
Κατηγορία:Ταινίες σε σενάριο Μισέλ Οντιάρ
Κατηγορία:Γαλλικές δραματικές ταινίες